Smolianas
Smolianas – miestas pietų Bulgarijoje, pasienyje su Graikija, Rodopų kalnų slėnyje, prie Černos ir Bialos upių. Mieste gaminamos elektros mašinos, vystoma metalo, medienos apdirbimo, statybinių medžiagų, tekstilės, maisto pramonė. Smolianas – klimato kurortas, netoliese įsikūręs Pamporovo slidinėjimo centras. Mieste veikia Nacionalinė astronomijos observatorija ir planetariumas, 1935 m. įsteigtas Istorijos muziejus, taip pat čia įsikūręs Plovdivo universiteto filialas. Kiekvienais metais Smoliane rengiamas kalnų folkloro festivalis. Miesto teisės suteiktos 1959 m.